Publication: Magyar Közlöny
Issue: MK-2004-1 (Year: 2004, Number: 1)
Era: 2004-2010
Section: a 2/2004. (I. 5.) GKM rendelethez
Paragraph Index: 533

2. Belvízi nagyhajók és úszómunkagépek 2.1. A szervezetnek széles körû tapasztalatokkal kell rendelkeznie a hajók és úszómunkagépek tervezésének és építésének ellenõrzése terén. 2.2. A szervezetnek az általa osztályozott hajók számával arányos létszámú mûszaki személyzetet kell foglalkoztatnia. 2.3. A szervezetnek folyamatosan korszerûsített és rendszeresen közzétett átfogó osztályozási, tervezési, építési és szemleelõírásokkal kell rendelkeznie. 2.4. Elismert, illetve felhatalmazott szervezet köteles évente legalább egyszer megjelentetni vagy általánosan hozzáférhetõ elektronikus adatbázisban közzétenni az általa osztályozott hajók jegyzékét (hajóregiszter). 2.5. Elismert, illetve felhatalmazott szervezet nem függhet a hajók tulajdonosaitól, üzemben tartóitól, a hajók és felszereléseik gyártásában, javításában és értékesítésében gazdaságilag érdekelt természetes vagy jogi személyektõl. A szervezet bevétele jelentõs mértékben egy gazdálkodó szervezettõl nem függhet. A szervezet jogszabályban elõírt tevékenységet nem végezhet, amennyiben a hajó tulajdonosával, illetve üzemben tartójával azonos, vagy pedig az és a szervezet között üzleti vagy hozzátartozói kapcsolat van. Ilyen összeférhetetlenség a szervezet alkalmazásában álló felügyelõk tekintetében sem állhat fenn. 2.6. A szervezetnek saját felügyelõi révén, illetve más, a bizottság vagy az Európai Unión belül kijelölt hajóosztályozó társasággal kötött helyettesítési szerzõdések alapján, biztosítania kell a Duna- és a Rajna-medence lefedettségét. 2.7. A szervezetnek legyen etikai kódexe. 2.8. A szervezet hatékony belsõ ellenõrzéssel rendelkezzen, amely megfelel az MSZ EN 45004 és az MSZ EN ISO 9001 szabványnak, amint azt a Hajóosztályozó Társaságok Nemzetközi Szövetsége (a továbbiakban: IACS) minõségtanúsítási rendszerre vonatkozó követelményei értelmezik. 2.9. A szervezetnek olyan nyilvántartást kell vezetnie, amelybõl megállapítható a szemléken észlelt hiányosságok kiküszöbölése. 2.10. A szervezetnek rendszeresen konzultálnia kell a többi kijelölt szervezettel abból a célból, hogy mûszaki követelményeik és azok megvalósításának egyenértékûségét fenntartsák. Szabályos idõközönként jelentéseket kell küldeniük a bizottság részére a követelmények területén történt alapvetõ fejlõdésrõl. 2.11. A szervezetnek ki kell mutatnia készségét a kikötõ szerinti állam hatóságaival való együttmûködésre azokban az esetekben, amikor általa osztályozott hajóról van szó, 2004/1. szám különösen az észlelt hiányosságok kiküszöbölésének megkönnyítése érdekében. 2.12. A szervezet köteles a hajózási hatóságnak megadni minden információt a hajók osztályának változásáról, illetve osztályának megszûnésérõl. 2.13. A szervezet nem állíthat ki bizonyítványt olyan hajóra, amelyeknek osztálya biztonsági okok miatt megváltozott, illetve amelynek osztálya megszûnt, mielõtt konzultálna a hajózási hatósággal annak meghatározása végett, hogy szükség van-e a hajó teljes körû vizsgálatára.

Source: https://magyarkozlony.hu/hivatalos-lapok/a0fec6965a9a0067f5b24dfd5fa1a91214025813/dokumentumok/e5a728e4b53e6e0aa02ea479d3acecc045699f16/letoltes